เรื่องร้องเรียน: เรียนแจ้งฝ่ายพัฒนาชุมชนสำนักงานเขตบางรัก ของดิฉันขอตามเรื่อง ที่เคยแจ้ง ใช้เร่ร่อน บริเวณป้ายรถเมล์ ตรงซอยประดิษฐ์ อยากจะตามความคืบหน้า ว่าตอนนี้เป็นยังไงบ้างคะ ทางกรมกิจการผู้สูงอายุ กำหนดวันลงพื้นที่หรือยังคะ เพราะตอนนี้เดือดร้อนมาก เวลามานั่งรอรถเมล์ ตรงป้ายรถเมล์ ทั้งกลิ่น ปัสสาวะ เดือดร้อนมากเลยค่ะ คนแถวนั้นบ่นกันเป็นจำนวนมาก เลยอยากให้ทางเขต เร่งรัดดำเนินการให้เร็วที่สุดค่ะ เพราะเป็นปัญหาสำคัญ อยากจะเสนอแนะ ให้ร่วมงานกับตำรวจ ใช้กฎหมาย ส่งสถานสงเคราะห์เลยค่ะ เพราะเคยโทรไปที่สถานีตำรวจนครบาลบางรัก แจ้งว่าถ้าทางเขต ไม่แจ้งมา ก็ไม่สามารถมาดำเนินการได้
การดำเนินการของเจ้าหน้าที่: สำนักงานเขตบางรัก ร่วมกับศูนย์คุ้มครองคนไร้ที่พึ่ง(บ้านมิตรไมตรี) และเจ้าหน้าที่ตำรวจนครบาลบางรัก ลงพื้นที่ตรวจสอบชายดังกล่าวแล้ว ชายดังกล่าวไม่ยินยอมเข้ารับการคุ้มครองที่ศูนย์คุ้มครองคนไร้ที่พึ่ง โดยตามพระราชบัญญัติการคุ้มครองคนไร้ที่พึ่งพ.ศ.2557 การดำเนินการใดๆ จะต้องทำโดยความยินยอมของคนไร้ที่พึ่ง ไม่สามารถบังคับ หรือกักขังคนไร้ที่พึ่งได้ หากบุคคลดังกล่าวไม่ให้ยินยอมและให้ความสมัครใจในการเข้ารับการคุ้มครองหรือกรณีที่คนไร้ที่พึ่งเข้ารับคุ้มครองแล้ว หากไม่สมัครใจรับการคุ้มครองต่อ ก็สามารถออกจากคุ้มครองได้ เจ้าหน้าที่จะประสานฝ่ายเทศกิจและเจ้าหน้าที่สถานีตำรวจ สน.บางรัก ให้ลงพื้นที่ตรวจสอบบริเวณดังกล่าวอย่างสม่ำเสมอ
ความเห็นของผู้แจ้ง: ประทับใจในการให้บริการมากครับ
พื้นที่: แขวงสุริยวงศ์ เขตบางรัก กรุงเทพมหานคร